PATVIRTINTA

Šiaulių miesto savivaldybės administracijos

direktoriaus 2025 m. sausio 8 d. įsakymu Nr. AP-15

**ŠIAULIŲ MIESTO SAVIVALDYBĖS ADMINISTRACIJOS BENDRŲJŲ REIKALŲ SKYRIAUS INFORMACINIŲ TECHNOLOGIJŲ POSKYRIO**

**VYRIAUSIOJO SPECIALISTO PAREIGYBĖS APRAŠYMAS**

**I SKYRIUS**

**PAREIGYBĖ**

1. Šiaulių miesto savivaldybės administracijos Bendrųjų reikalų skyriaus Informacinių technologijų poskyrio (toliau – Poskyris) vyriausiojo specialisto pareigybė yra priskiriama specialistų pareigybių grupei.
2. Pareigybės lygis – A2.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos specialiuosius reikalavimus:
	1. turėti aukštąjį universitetinį informatikos, informatikos inžinerijos arba informacinių sistemų studijų krypties išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį informatikos, informatikos inžinerijos arba informacinių sistemų studijų krypties išsilavinimą su profesinio bakalauro kvalifikaciniu laipsniu ar jam prilygintu išsilavinimu;
	2. turėti ne trumpesnę kaip 1 metų informacinių technologijų administravimo ar priežiūros darbo patirtį;
	3. išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius viešąjį administravimą, vietos savivaldą, informacinių sistemų diegimą ir plėtrą, dokumentų rengimą, tvarkymą ir apskaitą;
	4. puikiai mokėti valstybinę kalbą, gebėti sklandžiai ir argumentuotai dėstyti mintis žodžiu ir raštu;
	5. mokėti valdyti, kaupti, sisteminti, apibendrinti informaciją.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Šias pareigas einantis darbuotojas vykdo tokias funkcijas:
	1. rengia teisės aktų projektus ir kitus susijusius dokumentus dėl informacinių technologijų kūrimo, diegimo, naudojimo arba organizuoja teisės aktų projektų ir kitų susijusių dokumentų dėl informacinių technologijų kūrimo, diegimo, naudojimo rengimą;
	2. diegia, parametrizuoja ir prižiūri sisteminę programinę įrangą, informacines sistemas, taikomąją programinę įrangą, duomenų perdavimo tinklus ir techninę įrangą;
	3. atlieka Savivaldybės informacinių sistemų administratoriaus funkcijas;
	4. kuria, tobulina, testuoja, diegia ir parametrizuoja informacines sistemas ir taikomąją programinę įrangą arba organizuoja informacinių sistemų ir taikomosios programinės įrangos kūrimą, tobulinimą, testavimą, diegimą ir parametrizavimą;
	5. teikia pagalbą apdorojant ir panaudojant duomenų bazėse ir informacinėse sistemose esančią informaciją;
	6. nustato informacinių sistemų ir taikomosios programinės įrangos sutrikimų priežastis arba organizuoja informacinių sistemų ir taikomosios programinės įrangos sutrikimų priežasčių nustatymą ir šalina sutrikimus arba organizuoja sutrikimų šalinimą;
	7. organizuoja Savivaldybės administracijos veiklos duomenų ir kitos informacijos viešo publikavimo internetinėje erdvėje atviruoju formatu pateikimą;
	8. registruoja informacinių sistemų vartotojus, suteikia jiems atitinkamo lygio teises;
	9. dalyvauja komisijų ir darbo grupių, kurių nariu paskirtas, darbe, kad būtų įgyvendinti šioms grupėms ar komisijoms suformuluoti uždaviniai;
	10. teikia Poskyrio vedėjui pasiūlymus dėl veiklos, siūlymus dėl procesų optimizavimo, savivaldybės informacinių sistemų būklės gerinimo ir modernizavimo;
	11. rengia konkrečių viešųjų pirkimų dokumentus, prireikus koordinuoja konkrečių viešųjų pirkimų dokumentų rengimą, kontroliuoja sutarčių vykdymą;
	12. konsultuoja informacinių sistemų ir taikomosios programinės įrangos naudojimo klausimais;
	13. vykdo kitus nenuolatinio pobūdžio su struktūrinio padalinio veikla susijusius pavedimu.

**IV SKYRIUS**

**ŠIAS PAREIGAS EINANČIO DARBUOTOJO PAVALDUMAS**

1. Šias pareigas einantis vyriausiasis specialistas tiesiogiai pavaldus Poskyrio vedėjui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Data)